സിക വൈറസ് മഹാരാഷ്ട്രയില് ആദ്യ കേസ് സ്ഥിരീകരിച്ചു മുംബൈ: മഹാരാഷ്ട്രയില് ആദ്യ സിക വൈറസ് ബാധ സ്ഥിരീകരിച്ചു. പുനെ ജില്ലയിലെ 50 വയസുകാരിക്കാണ് രോഗം സ്ഥിരീകരിച്ചത്. ഇവരുടെ ആരോഗ്യനില തൃപ്തികരമാണെന്ന് അധികൃതര് അറിയിച്ചു.അഞ്ച് പേരുടെ സാംപിളുകളാണ് പരിശോധനക്കയച്ചത്. ഇതില് നാല് പേരും നെഗറ്റീവായി. നിരവധി പേര്ക്ക് പനി സ്ഥിരീകരിച്ച മേഖലയില് ആരോഗ്യ ദ്രുതകര്മസേന പരിശോധനയും ബോധവത്കരണവും നടത്തി. പലയിടത്തും ചിക്കുന്ഗുനിയയും സ്ഥിരീകരിച്ചിട്ടുണ്ട്. കേരളത്തില് ഇന്ന് രണ്ട് പേര്ക്ക് കൂടി സിക സ്ഥിരീകരിച്ചിരുന്നു. ആകെ 63 പേര്ക്കാണ് സംസ്ഥാനത്ത് സിക ബാധിച്ചത്. മൂന്ന് പേര് മാത്രമാണ് ഇപ്പോള് ചികിത്സയില് തുടരുന്നത്.